1361.

Godina **1361** (**[[Rimske brojke|MCCCLXI]]**) bila je redovna godina koja počinje u petak u julijanskom kalendaru (1. siječnja/januara).

## Događaji
### Januar/Siječanj &ndash; Mart/Ožujak
* januar - Knez Vojislav Vojinović nastavlja sukob sa Dubrovnikom: njegov namesnik u Trebinju i Konavlu Milman napada i oštećuje Žrnovničku župu. Kneževa vojska dolazi do dubrovačkih zidova, ovi ucenjuju njegovu i glave njegovih sinova.
** Car Uroš je zatvorio dubrovačke trgovce koji su se zatekli u Srbiji, Dubrovnik je uzvratio istim. Nemanjićki Kotor učestvuje u ratu uz Vojinovića.
** Balšići su uz Dubrovnik, kao i grad Budva.

* februar - U opticaju je konjski franak, *Franc à cheval*: da bi se platio otkup francuskog kralja Jeana II Englezima, kuje se zlatni franak, *livre tournois* - to je prvi francuski franak.
* 26. 2. - Rastislalići se pominju u jednom dubrovačkom dokumentu - oni su gospodari Braničeva, ugarski vazali.
* 17. 3. - Ubijen je bahrijski mamelučki sultan An-Nasir Hasan, postavljen je njegov mladi nećak Al-Mansur Muhammad - vlada formalno do 1363, najveću vlast ima Yalbugha al-Umari.

### April/Travanj &ndash; Jun/Lipanj
* 13. 4. - Car Karlo IV osnovao Univerzitet u Paviji (*[[Studium generale]]*).
* 15. 5. - Kuga u Dubrovniku.
** Povratak kuge: Italija, Francuska, Engleska (1361-62, smrtnost je možda 20%, pogađa decu i mlade muškarce). Kuga je i u Carigradu.

### Jul/Srpanj &ndash; Septembar/Rujan

* 12. 7. - Umro je mletački dužd Giovanni Dolfin, 16-tog je izabran Lorenzo Celsi (do 1365).
* 27. 7. - Dansko-hanzeatski rat - Bitka kod Visbyja na otoku Gotland: invaziona danska vojska je potukla lokalne seljake. Kralj Valdemar IV je ušao u grad Visby i uzeo veliki otkup.
* jul - avgust - Marko, sin Vukašina Mrnjavčevića, dolazio je u Dubrovnik da posreduje u sukobu sa Vojislavom Vojinovićem, to je njegov prvi pomen u istoriji, biće poznat kao Kraljević Marko.
* avgust - Vojinović je prekinuo opsadu Dubrovnika, četovanje se nastavlja. Mlečani su zatvorili dubrovačke trgovce u svom gradu zbog dubrovačke blokade Kotora.
* 24. 8. - Luzinjanski kiparski kralj Petar I je zauzeo Antaliju na maloazijskoj obali, glavni grad Begluka Teke (do 1373).
* 18. 9. - Umro je Ludwig V, vojvoda Gornje Bavarske, takođe i suvladar Tirola preko supruge, goričke grofice Margarete; nasleđuje ga sin Meinhard III (do 1363).

### Oktobar/Listopad &ndash; Decembar/Prosinac
* oktobar? - Zlatna Horda je u haotičnoj situaciji, hanovi se brzo smenjuju - faktičku vlast uzima vojni zapovednik Mamaj (do 1380).
* novembar? - Osmanlije definitivno zauzele Didimotiku (do 1912. tj. 1920). Ove godine je anektiran i begluk Karasi (Karesi).
* 21. 11. - Preranom smrću burgundskog vojvode Filipa I, okončava se starija kuća Burgundija, kadetska grana Kapeta. Dve godine kasnije vojvodstvo dobija Filip II. Odvažni, mlađi sin francuskog kralja - mlađa Burgundija, kadetska grana Valoa, traje 1363-1482.
* koncem godine - "Nestaje" slavonskog bana Leustahija - zagrebački biskup Stjepan Kanižaj je "glavni vikar čitave Slavonije" 1362-66.

### Kroz godinu
* 1360-61 - Darovnicu Hilandaru potpisuje car Uroš, ali se kaže da "gospođa sveta carica zapovedi sama u Seru" - carica majka Jelena/monahinja Jelisaveta se osamostalila, uvodi senat i vaseljenske sudije.
* 1360-61 - Sveta Bogorodica u Zaumu kod Ohrida, ktitori su kesar Grgur Golubić i devolski episkop Grigorije. (kao ktitor se pominje i kesar Grgur Branković, Vukov brat).
* Umro je Juraj I. Zrinski, rodonačelnik Zrinskih, nasljeđuje ga 4-godišnji sin Pavao I., skrbnik mu je Stjepan I. Krčki.
* Glamočani gube imovinu zbog spora sa Jakovom de Cesanisom.
* Katarina Kotromanić se udala za celjskog grofa Hermana I.

## Rođenja

* 26. 2. - Vaclav IV, kralj Češke i Nemačke († 1419)
* 22. 7. - Karlo III od Navare († 1425)

## Smrti

* 9. 6. - Philippe de Vitry, biskup, kompozitor, muzikolog (* 1291)
* 18. 9. - Ludwig V, vojvoda Bavarske (* 1315)
* Juraj I. Zrinski, ili Juraj III. Šubić Bribirski, rodonačelnik Zrinskih

## Reference

; Literatura
* Svezak drugi: dio prvi. Treće doba: Vladanje kraljeva iz raznih porodica (1301-1526). Prva knjiga: Anžuvinci i Sigismund do gubitka Dalmacije (1301-1409), Vjekoslav Klaić (archive.org)
* *Istorija srpskog naroda*, Prva knjiga, Od najstarijih vremena do Maričke bitke (1371), SKZ Beograd 1981 (I)